ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
ΚΟΜ(92)490 τελικό 
Βρυξέλλες, 18 Νοεμβρίου 1992 
ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ 
ΣΤΟ ΣΥΜΒΟΥΛΙΟ, ΣΤΟ ΕΥΡΩΠΑΪΚΟ ΚΟΙΝΟΒΟΥΛΙΟ 
ΚΑΙ ΣΤΗΝ ΟΙΚΟΝΟΜΙΚΗ ΚΑΙ ΚΟΙΝΩΝΙΚΗ ΕΠΙΤΡΟΠΗ 
ΟΙ ΕΥΡΩΠΑΪΚΕΣ ΒΙΟΜΗΧΑΝΙΕΣ ΘΑΛΑΣΣΗΣ: 
ΠΕΡΑΙΤΕΡΩ ΒΗΜΑΤΑ ΓΙΑ ΤΗΝ ΕΝΙΣΧΥΣΗ 
ΤΗΣ ΑΝΤΑΓΩΝΙΣΤΙΚΟΤΗΤΑΣ ΤΩΝ 

ΠΙΝΑΚΑΣ ΠΕΡΙΕΧΟΜΕΝΩΝ 
Ι. ΕΙΣΑΓΩΓΗ 
Ι Ι. ΠΕΡΑΙΤΕΡΩ ΒΗΜΑΤΑ 
α) Ενέργειες της Βιομηχανίας 
β) Κράτη μέλη και Δράσεις της Επιτροπής 
III. ΣΥΜΠΕΡΑΣΜΑΤΑ 
Παραρτήματα 

- 2 -
Τον Σεπτέμβριο του 1991, η Επιτροπή εξέδωσε ανακοίνωση σχετικά με τις 
Νέες προκλήσεις για τις βιομηχανίες θαλάσσης1>. Στόχος της 
ανακοίνωσης ήταν η ενίσχυση της ανταγωνιστικότητας των βιομηχανιών 
θαλάσσης με τη βοήθεια μιας συνολικής και οριζόντιας προσέγγισης. 
Για τη λεπτομερή επεξεργασία της προσέγγισης αυτής, στην ανακοίνωση 
προτείνεται η δημιουργία Forum Συζητήσεων με τη συμμετοχή όλων των 
ενδιαφερομένων μερών. 
0 προβλεπόμενος στην ανακοίνωση ρόλος του Forum συνίσταται : 
στην πλέον συγκεκριμένη οριοθέτηση της συνολικής και οριζόντιας 
προσέγγισης, με τον καθορισμό των τομέων προτεραιότητας και του 
τύπου των προς ανάληψη ενεργειών, προκειμένου να βελτιωθεί η 
ανταγωνιστικότητα των κοινοτικών βιομηχανιών θαλάσσης τόσο σε 
κοινοτικό όσο και σε παγκόσμιο επίπεδο, 
στην ανάδειξη της κατάλληλης μεθόδου υλοποιήσεως των ενεργειών 
αυτών. 
Τον Νοέμβριο του 1991 το Συμβούλιο εξεδήλωσε το ενδιαφέρον του για 
την ανακοίνωση και ζήτησε από την Επιτροπή να προχωρήσει στη 
δραστηριοποίηση του Forum. 
Ζητήθηκε από το Βήμα να υποβάλει έκθεση στην Επιτροπή 9 μήνες από την 
πρώτη εν ολομέλεια συνοδό του - η οποία πραγματοποιήθηκε στις 
28.1.1992. Με βάση την έκθεση, η Επιτροπή θα εξέταζε τη σκοπιμότητα 
μιας περαιτέρω ανακοινώσεως προς το Συμβούλιο, το Ευρωπαϊκό 
Κοινοβούλιο και την Οικονομική και Κοινωνική Επιτροπή προκειμένου να 
προτείνει περαιτέρω βήματα για την ενίσχυση της ανταγωνιστικότητας 
των βιομηχανιών θαλάσσης. 
Δοθείσης της οικονομικής και περιβαλλοντικής σημασίας του συνόλου των 
θαλάσσιων δραστηριοτήτων, οι σχετικές βιομηχανίες τυγχάνουν 
ιδιαίτερης μνείας στην ανακοίνωση για τη βιομηχανική πολιτική2). 
Το Βήμα άρχισε τις εργασίες του στις 28.1.1992 με την πρώτη από τις 
τρεις συνολικά εν ολομέλεια συνεδριάσεις . Στους συμμετέχοντες 
περιλαμβάνονταν οι βιομηχανίες θαλάσσης (ναυτιλία, ναυπηγική, 
τεχνικός εξοπλισμός θαλάσσης και συνδεόμενες βιομηχανίες και 
υπηρεσίες), εμπορικές ενώσεις, ερευνητικά ιδρύματα, οι αντιπρόσωποι 
του Ευρωπαϊκού Κοινοβουλίου, της Οικονομικής και Κοινωνικής 
Επιτροπής, των κρατών μελών, των Σκανδιναβικών κρατών της ΕΖΕΣ και 
των υπηρεσιών της Επιτροπής. 
Στην πρώτη αυτή συνεδρίαση, αποφασίστηκε η σύσταση 4 ομάδων εργασίας: 
- οικονομική ανάλυση 
- έρευνα και ανάπτυξη 
- ασφάλεια και περιβάλλον 
- θαλάσσιες μεταφορές. 
1) C0M(91) 335 τελικό, 20 Σεπτεμβρίου 1990 
2> C0MC90) 556 τελικό, 16 Νοεμβρίου 1990. 
Οι εκθέσεις των ομάδων εργασίας απετέλεσαν τη βάση της τελικής 
εκθέσεως του Forum. Τα κράτη μέλη, οι Σκανδιναβικές χώρες της ΕΖΕΣ 
και οι υπηρεσίες της Επιτροπής συμμετείχαν στη συζήτηση και συνέβαλαν 
σημαντικά στην ανταλλαγή απόψεων. Η τελική έκθεση ωστόσο εκφράζει 
τις ομόφωνες απόψεις των βιομηχανιών, των εμπορικών ενώσεων και της 
ερευνητικής κοινότητας. 
Η έκθεση του Forum εγκρίθηκε στην τρίτη και τελική συνεδρίαση εν 
ολομέλεια του Βήματος στις 29 Οκτωβρίου 1992 και, ταυτοχρόνως, 
υπεβλήθη στην Επιτροπή, την οποία αντιπροσώπευε ο Αντιπρόεδρος 
Bangemann. 
Η εκ μέρους της Επιτροπής μελέτη της τελικής εκθέσεως του Forum 
οδήγησε στο συμπέρασμα ότι ορισμένες από τις συστάσεις (βλ. 
παράρτημα) της έκθεσης μπορούν όντως να συμβάλουν σημαντικά στη 
βελτίωση της ανταγωνιστικότητας των βιομηχανιών. Τα προτεινόμενα 
[ίέτρα έχουν θετικό προσανατολισμό και μελλοντική προοπτική, 
κατάλληλα να αντικαταστήσουν, τουλάχιστον σε μεσοπρόθεσμη βάση, 
πολλές από τις μέχρι τούδε αμυντικού χαρακτήρος πολιτικές στον τομέα 
των βιομηχανιών θαλάσσης. 
Οι προτάσεις που περιλαμβάνει η έκθεση καλύπτουν θέματα που αφορούν, 
πάντοτε, τουλάχιστον δύο διαφορετικούς κλάδους των βιομηχανιών 
θαλάσσης, και υποδηλώνουν την ύπαρξη συνεργεί ας. Επιπλέον, τα 
περισσότερα από τα προτεινόμενα μέτρα πρέπει να αναληφθούν από την 
ίδια τη βιομηχανία. Κατ'αυτόν τον τρόπο η βιομηχανία αναγνωρίζει την 
ευθύνη της για την ενίσχυση της ανταγωνιστικότητας της. Ωστόσο, 
ορισμένα συνοδευτικά μέτρα σχετικά με το πλαίσιο και τους όρους υπό 
τους οποίους ασκείται η δραστηριότητα στους τομείς που καλύπτουν οι 
βιομηχανίες θαλάσσης στην ΕΚ, πρέπει να αναληφθούν από τα κράτη μέλη 
και/ή από την Επιτροπή, στο πνεύμα της κοινοτικής βιομηχανικής 
πολιτικής3). Οι ενδιαφερόμενες βιομηχανίες, καθώς και οι άλλοι 
συμμετέχοντες στο Forum, έχουν αρχίσει έναν εποικοδομητικό διάλογο, ο 
οποίος οδήγησε ακόμη και σε συζήτηση για την από κοινού ανάληψη 
έργων. 
Ως εκ τούτου, είναι σκόπιμο, όπως αναφέρεται στην πρώτη ανακοίνωση 
για τις νέες προκλήσεις που αντιμετωπίζουν οι βιομηχανίες θαλάσσης -
να περιγραφεί η αντίδραση της Επιτροπής στις συστάσεις των 
βιομηχανιών, η οποία συνίσταται σε δράσεις κοινού ενδιαφέροντος για 
τις βιομηχανίες θαλάσσης. Η στάση αυτή, η οποία αφορά τις ευρωπαϊκές 
βιομηχανίες θαλάσσης, τα κράτη μέλη και την Επιτροπή, ανάλογα με την 
ευθύνη του καθενός, προβλέπει περαιτέρω βήματα για την ενίσχυση της 
ανταγωνιστικότητας των εν λόγω βιομηχανιών. 
3> COM(90) 556 τελικό, 16 Νοεμβρίου 1990 
_ 4 -
Τα βήματα που προτείνονται στην ανακοίνωση ακολουθούν τις συστάσεις του 
Forum (βλ. παράρτημα). Δεδομένου ότι η εννεάμηνη περίοδος δεν επέτρεψε τη 
λεπτομερή ανάλυση όλων των τομέων και θεμάτων, τα μέτρα που ακολουθούν 
αποτελούν μία αφετηρία και δεν είναι, με κανένα τρόπο, συνολικής εμβέλειας 
ή εξαντλητικά. Για τον λόγο αυτόν, οι ενδιαφερόμενες βιομηχανίες, σε 
συνεργασία με τις εμπορικές ενώσεις και την ερευνητική κοινότητα, 
προτίθενται να διεκπεραιώσουν ό.τι άρχισε, σε συνεργασία και μέσω του 
Forum, Για το σκοπό αυτό, περιλαμβάνονται στην παρούσα ανακοίνωση 
οργανωτικά θέματα. 
α) ΕΝΕΡΓΕΙΕΣ ΤΗΣ ΒΙΟΜΗΧΑΝΙΑΣ 
Η κύρια ευθύνη για την ανταγωνιστικότητα βαρύνει τις ίδιες τις βιομηχανίες. 
Οι βιομηχανίες θαλάσσης έχουν συνείδηση του γεγονότος, καθώς και της 
προθέσεως της Επιτροπής για την αντικατάσταση των μέτρων αμυντικού 
χαρακτήρα με μέτρα θετικού και οριζόντιου χαρακτήρα. 
1) ΧΡΗΜΑΤΟΔΟΤΗΣΗ (5.2.2) 
Σύμφωνα με τις ενδιαφερόμενες βιομηχανίες, ο κυριότερος παράγοντας 
που πλήττει τη διεθνή ανταγωνιστικότητα της ναυτιλίας και της 
ναυπηγικής βιομηχανίας είναι η χρηματοδότηση. Οι βιομηχανίες του 
τομέα της ναυτιλίας, της ναυπηγικής και της κατασκευής τεχνικού 
εξοπλισμού θα συγκροτήσουν, με τη βοήθεια εμπειρογνωμόνων από 
τράπεζες που ασκούν ναυτιλιακές δραστηριότητες, μία επιτροπή (panel) 
για να συζητηθεί η δυνατότητα δημιουργίας Ευρωπαϊκού Ταμείου 
Εγγυήσεων σε εμπορική βάση. 0 ρόλος του θα συνίστατο στην παροχή 
εγγυήσεων για τους εμπορικούς επενδυτές στη ναυτιλιακή βιομηχανία και 
στη χρηματοδότηση ναυπηγικών επιχειρήσεων προκειμένου να 
προχρηματοδοτηθεί η ναυπήγηση πλοίων. 
Η Επιτροπή εκφράζει την ικανοποίηση της για τη σύσταση της εν λόγω 
ομάδας εργασίας. 
2) ΣΥΝΤΟΝΙΣΜΟΣ ΤΗΣ ΑΞΙΟΠΟΙΗΣΗΣ ΤΟΥ ΕΡΕΥΝΗΤΙΚΟΥ ΔΥΝΑΜΙΚΟΥ (5.3.1. και 5.4.3) 
Το Forum αναγνώρισε τις προοπτικές που διανοίγονται από τον 
συντονισμό των κυριότερων επιμέρους συνιστωσών του ερευνητικού και 
αναπτυξιακού δυναμικού που υπάρχει ήδη στα κράτη μέλη και στις 
βιομηχανίες, όπως οι δεξαμενές ρυμουλκήσεως, οι υδροδυναμικές 
εγκαταστάσεις, τα υδρογραφικά πλοία και τα τυχόν προτεινόμενα νέα 
ωκεανογραφικά ερευνητικά σκάφη. Η αρχή έγινε δεκτή και οι 
ενδιαφερόμενες βιομηχανίες συμφώνησαν στη σύνταξη εγγράφου σχετικού 
με τα πλεονεκτήματα και τις δυνατότητες ανάπτυξης και συντονισμού των 
συνιστωστών του ερευνητικού δυναμικού σε κοινοτικό επίπεδο, με τη 
συμμετοχή των ενδιαφερόμενων βιομηχανιών. 
Η Επιτροπή χαιρετίζει την πρωτοβουλία αυτή. 0 συντονισμός των 
συνιστωσών του ερευνητικού και αναπτυξιακού δυναμικού μπορεί να 
επιτρέψει την επίτευξη οικονομιών κλίμακος, να συμβάλει στην αποφυγή 
της επικάλυψης έργων και στην παροχή, ίσως, κινήτρων για μία 
μεγαλύτερη εξειδίκευση του δυναμικού, δεδομένου ότι, δεν θα υπάρχει 
πλέον ανάγκη καλύψεως ολόκληρου του φάσματος των ερευνητικών 
δραστηριοτήτων και της εμπειρογνωμοσύνης. 
3) ΒΙΟΜΗΧΑΝΙΑ ΠΕΤΡΕΛΑΙΟΥ (5.3.5) 
θα ήταν ίσως επίσης σκόπιμη η έρευνα για τη βελτίωση των μέσων 
καθαρισμού των πετρελαιοκηλίδων. Μολονότι ο προγραμματισμός της 
αντιμετώπισης των πετρελαιοκηλίδων είναι πολύ σημαντικός και υπάρχουν 
- 5 -
σωροί εξοπλισμού ελέγχου της ρυπάνσεως, πρέπει να συνεχισθεί η 
καταβολή προσπαθειών και η έρευνα για τη βελτίωση και ανάπτυξη 
συστημάτων ελέγχου της ρυπάνσεως, λόγου χάριν με τη χρήση τέτοιων 
μέσων από ελικόπτερα. Το Forum συμφώνησε ότι η πετρελαιοβιομηχανία 
πρέπει να εξετάσει κατά πόσον απαιτείται έρευνα για τη βελτίωση των 
μέσων καθαρισμού των πετρελαιοκηλίδων. Η Επιτροπή καλωσορίζει την 
πρωτοβουλία αυτή. 
4) ΑΛΙΕΙΑ ΚΑΙ ΥΔΑΤΟΚΑΛΛΙΕΡΓΕΙΕΣ (5.3.6 και 5.3.7) 
Το Forum συνέστησε να εξεταστεί απο τις βιομηχανίες υδατοκαλλιεργειών 
και τις κατασκευαστικές βιομηχανίες η σκοπιμότητα της ανάληψης 
περαιτέρω ερευνητικών δραστηριοτήτων για τη βελτίωση των μέσων 
παρακολούθησης και ελέγχου της ποιότητας των υδάτων και για την 
εξεύρεση άλλων μέσων περιβαλλοντικού ελέγχου των υδατοκαλλιεργειών. 
Η Επιτροπή πιστεύει ότι η συνιστώμενη αυτή κοινή προσέγγιση αποτελεί 
σημαντική συμβολή στην εξασφάλιση μιας φιλοπεριβαλλοντικής παραγωγής 
της εν λόγω βιομηχανίας και ότι θα μπορούσε να ενθαρρύνει περαιτέρω 
την ανάπτυξη νέων κατάλληλων τεχνικών παραγωγής. 
Η Επιτροπή θα μπορούσε να στηρίξει την πρόταση για κοινά ερευνητικά 
έργα της βιομηχανίας υδατοκαλλιεργειών και της ναυπηγικής βιομηχανίας 
για την ανάπτυξη μεθόδων υδατοκαλλιέργειας ανοικτής θαλάσσης, με την 
προϋπόθεση ότι οι δυνατότητες τους και οι προοπτικές αποδοτικότητας 
τους θα καταδειχθούν απο μελέτες σκοπιμότητας. 
Το Forum συμφώνησε ότι οι βιομηχανίες αλιείας, ναυπηγικής και 
κατασκευής τεχνικού εξοπλισμού θαλάσσης πρέπει να συζητήσουν με την 
Επιτροπή τα περί των αναγκαίων ερευνών στον σχεδιασμό των μελλοντικών 
αλιευτικών πλοίων και αλιευτικού εξοπλισμού, και ειδικότερα 
επιλεκτικού αλιευτικού εξοπλισμού. Η Επιτροπή καλωσορίζει την 
πρόταση αυτή, δεδομένου ότι μία τέτοια προσέγγιση θα συμβάλει στη 
βελτίωση των συνθηκών υπο τις οποίες ασκούν τις δραστηριότητες τους 
τα αλιευτικά πλοία και της παγκόσμιας ανταγωνιστικότητας των 
βιομηχανιών θαλάσσης. 
5) ΑΛΛΟΙ ΘΑΛΑΣΣΙΟΙ ΠΟΡΟΙ (5.3.8) 
Η εξόρυξη από το βυθό δεν έχει ακόμη γνωρίσει πλήρη ανάπτυξη, κυρίως 
ως εκ του ότι δεν έχει εμφανιστεί έλλειψη ορυκτών στα οποία θα 
παρείχε πρόσβαση, εκτός ίσως από ορισμένα ιχνοστοιχεία. Αποτελεί 
ωστόσο έναν τομέα ο οποίος, εν ευθέτω χρόνω, θα μπορούσε να αποκτήσει 
μεγάλη σημασία για τις ναυπηγικές επιχειρήσεις και τους κατασκευαστές 
τεχνικού εξοπλισμού. Η δυνητική αξία του είναι πολύ υψηλή· το ίδιο 
όμως και οι απαιτούμενες αρχικές επενδύσεις. Αποτελεί λοιπόν 
βιομηχανία με όχι άμεσα εμπορικό χαρακτήρα, στην οποία όμως η έρευνα 
θα ήταν χρήσιμη. 
Το Forum συμφώνησε ότι οι βιομηχανίες θαλάσσης και οι πρωτογενείς 
βιομηχανίες πρώτων υλών πρέπει να εξετάσουν τον τύπο, την χρονική 
κλιμάκωση και την κλίμακα της έρευνας και τεχνολογικής ανάπτυξης που 
χρειάζονται για την κάλυψη των μελλοντικών αναγκών της εξόρυξης από 
τον ρυθό. Αυτό θα περιελάμβανε νέες ή βελτιωμένες τεχνικές 
εντοπισμού και εξόουξης των ορυκτών και, ενδεχομένως, ένα έργο 
επιδείξεως που θα επέτρεπε τη δρομολόγηση εμπορικών δραστηριοτήτων, 
τεχνικές στρωματικού εντοπισμού, τεχνικές θαλάσσιας αντλήσεως από 
μεγάλα βάθη καθώς και υποβρύχιες τεχνολογίες για εργασίες επιτήρησης, 
συντήρησης και επισκευών. 
6) ΕΡΕΥΝΑ ΣΤΟ ΠΕΔΙΟ ΤΗΣ ΗΛΕΚΤΡΟΝΙΚΗΣ ΑΝΤΑΛΛΑΓΗΣ ΔΕΔΟΜΕΝΩΝ (5.3.11) 
Το Forum συνέστησε να εξετασθεί απο τις βιομηχανίες θαλάσσης και τις 
συνδεόμενες με αυτές βιομηχανίες η σκοπιμότητα της ενίσχυσης 
περαιτέρω ερευνητικών δραστηριοτήτων στο πεδίο της Ηλεκτρονικής 
Ανταλλαγής Δεδομένων (EDI) με σκοπό τη σύνδεση των υφιστάμενων 
συστημάτων ED Ι. 
- 6 -
Η Επιτροπή καλωσόριζε ι*την πρωτοβουλία αυτή και αναγνωρίζει ότι στην 
Ε ρ Ι ανήκει σημαντικός ρόλος στη βελτίωση της αποδοτικότητας των 
λιμένων και της ναυτιλίας καθώς και της θέσεως τους στο κύκλωμα των 
μεταφορών. 
7) ΟΡΓΑΝΩΤΙΚΕΣ ΠΛΕΥΡΕΣ (6.4.1) 
Το Forum απετέλεσε το βάθρο του διαλόγου και της συνεργασίας μεταξύ 
των ενδιαφερομένων μερών. Με τη σειρά της η καλύτερη συνεργασία θα 
επιτρέψει, μεταξύ άλλων, την εκμετάλλευση των συνεργειακών δράσεων, 
με αποτέλεσμα να καταστούν ανταγωνιστικότερες οι κοινοτικές 
βιομηχανίες θαλάσσης. Ωστόσο, οι 9 μήνες του Forum ήταν πολύ μικρό 
χρονικό διάστημα για να καταστεί δυνατή η λεπτομερής επεξεργασία κάθε 
ζητήματος. Επιπλέον, τα περισσότερα απο τα ζητήματα που ετέθησαν στο 
Forum είναι του μέλλοντος, και απαιτούν τη συνέχιση της απο κοινού 
αναλύσεως. 
Προς τον σκοπό αυτόν - τη συνέχιση των εργασιών που δρομολογήθηκαν 
στο Forum - οι βιομηχανίες συμφώνησαν να συστήσουν ειδικές επιτροπές 
(panels) που καλύπτουν: 
* ( i ) τη ναυσιπλοΐα μικρών αποστάσεων 
(II) τους θαλάσσιους πόρους 
• (ΜΙ) τη χρηματοδότηση των πλοίων 
Οι ομάδες αυτές θα συνεχίσουν τις εργασίες του Forum στα συγκεκριμένα 
αυτά πεδία, θα συγκροτούνται νέες ομάδες στον βαθμό στον οποίο 
προκύπτουν νέα πεδία. 
Η Επιτροπή χαιρετίζει το γεγονός ότι οι ίδιες οι βιομηχανίες παίρνουν 
την πρωτοβουλία να συνεχίσουν τον διάλογο που δρομολογήθηκε στο Forum 
που προώθησε η Επιτροπή. Αυτό σημαίνει μικρότερη ανάμειξη της 
Επιτροπής και των κρατών μελών. Η Επιτροπή αναμένει συγκεκριμένες 
και συντονισμένες πρωτοβουλίες της βιομηχανίας για τη σύσταση των 
επιτροπών αυτών, γεγονός που θα επιτρέψει τη συνέχιση της συνεργασίας 
των βιομηχανιών. Πάντως, η Επιτροπή είναι ανά πάσα στιγμή διαθέσιμη 
και πρόθυμη να συνδράμει καταλλήλως το έργο των βιομηχανιών 
θαλάσσης. 
β) ΚΡΑΤΗ ΜΕΛΗ ΚΑΙ ΕΝΕΡΓΕΙΕΣ ΤΗΣ ΕΠΙΤΡΟΠΗΣ 
1) ΈΝΤΙΜΕΣ" ΚΑΙ ΑΝΟΙΚΤΕΣ ΑΓΟΡΕΣ (5.2.1) 
Η υπερπροσφορά χωρητικότητας πλοίων που παρουσιάστηκε μετά την 
πετρελαϊκή κρίση, και η οποία, εν μέρει, είχε τύχει επιχορηγήσεων, 
οδήγησε στην κατάρρευση των ναύλων και σε σοβαρή και μακρά πτώση των 
παραγγελιών νέων πλοίων. Οι πλοιοκτήτες, οι ναυπηγικές επιχειρήσεις 
και οι προμηθευτές εξοπλισμού επλήγησαν σοβαρά απο την επακόλουθη 
μακρά κρίση. 
Έχοντας υπόψη τα ανωτέρω, οι βιομηχανίες θαλάσσης ζήτησαν απο την 
Επη τροπή να συνεχίσει τις προσπάθειες της για την επίτευξη - μέσω των 
διαπραγματεύσεων του ΟΟΣΑ και άλλων διεθνών Fora - μία "έντιμη" και 
ανοικτή παγκόσμια αγορά για τις βιομηχανίες θαλάσσης. 
Η Επιτροπή εκφράζει την ικανοποίηση της για τη δέσμευση των 
βιομηχανιών για "έντιμες" και ανοιχτές αγορές, καθώς και για "έντιμο" 
και ελεύθερο εμπόριο. Οι κατευθυντήριες γραμμές της Επιτροπής για 
την βιομηχανική πολιτική καθώς και η τρέχουσα πρωτοβουλία για τους 
- / -
κλάδους της θαλάσσης αποδεικνύουν οτ ι η Επιτροπή έχει 
δραστηριοποιηθεί προκειμένου να "ανοίξουν" αγορές μέχρι τούδε αρκετά 
προστατευμένες - και η εν προκειμένω συμβολή του "έντιμου" εμπορίου 
δεν είναι διόλου αμελητέα. Ειδικά ωστόσο στον τομέα που καλύπτουν οι 
βιομηχανίες θαλάσσης, μέχρι σήμερα μόνο η Κοινότητα ήταν αυτή που 
μείωσε τις επιχορηγήσεις της και δεσμεύθηκε για την προαγωγή του 
ελεύθερου εμπορίου. Η Κοινότητα περιμένει τώρα ανάλογες προσπάθειες 
απο τους διεθνείς εταίρους της. 
2) EUROS (5.2.3) 
Η Επιτροπή χαιρετίζει τη σύσταση του Forum όσον αφορά την τροποποίηση 
της πρότασης EUROS ώστε να περιληφθούν πρόσθετα θετικά μέτρα, ιδίως 
σχετικά με τις διατάξεις για την κοινωνική ασφάλιση και για τα 
φορολογικά κίνητρα για τις εταιρείες, προκειμένου να διευκολυνθούν οι 
επενδύσεις. Η Επιτροπή επεξεργάζεται σχετικές προτάσεις, και με βάση 
τη σύσταση αυτή καθώς και τα αποτελέσματα της συνεδρίασης του 
Συμβουλίου Μεταφορών της 8ης Δεκεμβρίου στην οποία συζητήθηκαν θετικά 
μέτρα για τον κοινοτικό στόλο, θα υποβληθεί πολύ σύντομα στο 
Συμβούλιο τροποποιημένη πρόταση EUROS. 
3) ΛΙΜΕΝΕΣ (5.2.4) 
Στη δραστηριοποίηση της σχετικά με το πρόγραμμα δικτύου, η Επιτροπή 
πρέπει να λαμβάνει υπόψη την αναγκαιότητα της μη στρεβλώσεως ή της 
παρεμπόδισης του ανταγωνισμού μεταξύ λιμένων. 
Η Επιτροπή καταρτίζει κατευθυντήριες γραμμές για την ενσωμάτωση 
λιμένων και ναυτιλιακών υπηρεσιών σε διευρωπαϊκά δίκτυα. Η κατάρτιση 
των κατευθυντηρίων αυτών γραμμών γίνεται με τη βοήθεια των κρατών 
μελών, επικουρούμενων απο τους περί λιμένων και βυθοκορήσεων 
εμπειρογνώμονες τους, μέσω μίας Ομάδας Κρατών Μελών για τους Λιμένες 
και τις θαλάσσιες Μεταφορές. Η Επιτροπή προτείνει την ανάδειξη, απο 
τις κατευθυντήριες γραμμές, μιας στρατηγικής, στηριζόμενης στις 
πολιτικές και στα σχέδια των κρατών μελών και της Κοινότητας, που θα 
αποβλέπει στη βελτίωση της θέσεως των λιμένων στο κύκλωμα των 
μεταφορών και στην αύξηση της αποδοτικότητας των λειτουργιών τους, 
κατά τρόπον ώστε να διευκολυνθεί η ανάπτυξη του εμπορίου και της 
ναυσιπλοίας μικρών αποστάσεων και να ενισχυθούν οι δεσμοί με τις 
απομεμακρυσμένες περιοχές της Κοινότητας. 
Η Επιτροπή συμμερίζεται την άποψη που έχει ήδη εκφρασθεί στην Ομάδα 
για την αποφυγή των τυχόν αρνητικών επιπτώσεων των κατευθυντηρίων 
γραμμών στην αρχή του ελεύθερου και "έντιμου" ανταγωνισμού μεταξύ 
λιμένων, και για τη μη δημιουργία πρόσθετων στρεβλώσεων. Ως εκ 
τούτου, η Επιτροπή, έχοντας υπόψη τις συστάσεις του Forum, θα 
καταρτίσει κατευθυντήριες γραμμές για την ενσωμάτωση των λιμένων και 
ναυτιλιακών υπηρεσιών σε διευρωπαϊκά δίκτυα. 
4) ΝΑΥΣΙΠΛΟΪΑ ΜΙΚΡΩΝ ΑΠΟΣΤΑΣΕΩΝ (5.2.5 και 5.2.10) 
Οι ενδιαφερόμενοι πλοιοκτήτες και οργανώσεις ναυλωτών πρέπει να 
συζητήσουν το θέμα της ευθύνης για τα αγαθά που ακολουθούν τις 
θαλάσσιες οδούς μικρών αποστάσεων Roll-on Roll-off, ώστε να κριθεί η 
σκοπιμότητα τυχόν ανλαγών στις ακολουθούμενες πρακτικές. 
Η Επιτροπή πιστεύει οτι το θέμα αυτό μπορεί να θεωρηθεί, στη μελέτη 
της για τις θαλάσσιες μεταφορές μικρών αποστάσεων, ως πρόσκομμα στην 
μετάβαση απο τις χερσαίες σε θαλάσσιες μεταφορές αγαθών. Η Επιτροπή 
είναι έτοιμη να εξετάσει το ζήτημα αυτό απο κοινού με τις οργανώσεις 
πλοιοκτητών και ναυλωτών, και, ανάλογα με την περίπτωση, να 
εξεταστεί η σκοπιμότητα ειδικής μελέτης υπο το φως των συμπερασμάτων 
της μελέτης για τις θαλάσσιες μεταφορές μικρών αποστάσεων. 
- 8 -
Η μελέτη για τις δυνητικές εμπορικές ροές που ενδέχεται να 
ενδιαφέρουν τις θαλάσσιες μεταφορές μικρών αποστάσεων έχει ήδη 
δρομολογηθεί απο την Επιτροπή και πρόκειται να καλύψει ή να 
επικεντρωθεί στους παράγοντες που αποτρέπουν επι του παρόντος τη 
χρήοη των θαλασσίων μεταφορών για τις εν λόγω εμπορικές ροές. 
Σημαντικό τμήμα της μελέτης για τις θαλάσσιες μεταφορές μικρών 
αποστάσεων αφορά την ανάλυση της ανταγωνιστικής θέσης των θαλασσίων 
μεταφορών μικρών αποστάσεων έναντι άλλων τρόπων μεταφοράς. Στην 
ανάλυση εντοπίζονται τα εμπόδια που παρεμβάλλονται επι του παρόντος 
οτη χρήση των θαλασσίων μεταφορών ρικρών αποστάσεων και θα έχει ως 
επακόλουθο την εξέταση μεταξύ άλλων, του κόστους μεταφοράς και 
μεταφόρτωσης, του σχεδιασμού των πλοίων, της τεχνολογίας των 
θαλασσίων μεταφορών (κινητά αμαξώματα, συστήματα αυτοεκφόρτωσης), των 
οργανωτικών πλευρών, της λιμενικής υποδομής και των συνδέσεων με την 
ενδοχώρα, των διοικητικών και κοινωνικών προσκομμάτων. 
Στη συνέχεια της μελέτης αυτής η Επιτροπή προτίθεται να υποβάλει, 
κατά τη διάρκεια του προσεχούς έτους, ανακοίνωση στο Συμβούλιο με 
συγκεκριμένες ενέργειες για την ανάπτυξη του τρόπου αυτού μεταφοράς. 
5) ΑΣΦΑΛΕΙΑ ΚΑΙ ΠΕΡΙΒΑΛΛΟΝ (5.2.8, 5.2.9 και 5.3.4) 
Το Forum αναγνώρισε ότι η κοιωνική πίεση για αύξηση της ασφάλειας στα 
πλοία και για αυστηρότερη προστασία του θαλάσσιου περιβάλλοντος θα 
ενταθεί περαιτέρω. Αναγνωρίσθηκε επίσης ότι, κατά την εξέταση των 
ληπτέων μέτρων, πρέπει να λαμβάνεται υπόψη ότι ο κοινοτικός στόλος 
δραστηριοποιείται σε μία παγκόσμια αγορά και, κατά συνέπεια, τα 
ελάχιστα πρότυπα ναυπήγησης πλοίων πρέπει να θεσπίζονται διεθνώς μέσω 
του Διεθνούς Οργανισμού Ναυτιλίας (ΔΟΝ). Η ανωτέρω ενέργεια θα 
απέτρεπε τη δημιουργία προσκομμάτων στις δραστηριότητες τους λόγω της 
επιβολής τοπικών προτύπων σε άλλα μέρη του κόσμου. 
Στο Forum έγινε ευρέως αποδεκτή η άποψη ότι πρέπει να αποτελεί 
μείζονα στόχο της Κοινότητας η εφαρμογή των διεθνών προτύπων καθώς 
και ο αποκλεισμός από τους ευρωπαϊκούς λιμένες και η διαγραφή από τα 
ευρωπαϊκά νηολόγια των πλοίων που δεν ανταποκρίνονται σε αυτά. Τα 
μέτρα αναβάθμισης της ναυπήγησης των πλοίων θα ωφελήσουν επίσης την 
αλιεία και τις υδατοκαλλιέργειες και θα διανοίξουν νέες προοπτικές 
για την ναυπηγική βιομηχανία και τις βιομηχανίες ναυτικού τεχνικού 
εξοπλισμού. Το Forum συμφώνησε επίσης ότι η ναυπηγική βιομηχανία 
πρέπει να εξετάσει τη σκοπιμότητα περαιτέρω ερευνών στο πεδίο του 
σχεδιασμού ασφαλών και φιλοπεριβαλλοντικών πλοίων. 
Η Επιτροπή εκφράζει την ικανοποίηση της για την εκ μέρους της 
βιομηχανίας αναγνώριση της ανάγκης εφαρμογής διεθνών προτύπων και 
μέριμνας για την ύπαρξη κατάλληλων λιμενικών εγκαταστάσεων υποδοχής. 
Τα ζητήματα αυτά θα αποτελέσουν λίαν προσεχώς το αντικείμενο ειδικής 
ανακοίνωσης της Επιτροπής προς το Συμβούλιο και το Ευρωπαϊκό 
Κοινοβούλιο. Η ανακοίνωση αυτή θα σκιαγραφεί τον ρόλο και την 
πολιτική της Κοινότητας στη θαλάσσια ασφάλεια και στην πρόληψη της 
τυχαίας ή μη ρυπάνσεως από πλοία. 
Ανταποκρινόμενη θετικά στα δύο ειδικά σημεία που περιλαμβάνουν οι 
Συστάσεις του Forum, η Επιτροπή προτίθεται να προτείνει στο Συμβούλιο 
μέτρα για να εξασφαλιστεί η συγκλίνουσα εφαρμογή, από όλα τα κράτη 
μέλη, των ισχυόντων προτύπων ΔΟΝ, συμπεριλαμβανομένων αυτών που 
εφαρμόζονται στα υπάρχοντα πλοία, καθώς και εναρμονισμένων κριτηρίων 
επιθεώρησης και κατακράτησης προκειμένου περί πλοίων και νηολογίων με 
χαμηλές επιδόσεις ασφαλείας, με τα Συστήματα Κυκλοφορίας Οχημάτων 
(Vehicle Traffic Systems - VTS). Η Επιτροπή προτίθεται να λάβει 
μέτρα για να εξασφαλιστεί η πλήρης κοινοτική υποστήριξη στην εκ 
μέρους του Διεθνούς Οργανισμού Ναυτιλίας θέσπιση διεθνών κριτηρίων τα 
οποία πρέπει να πληρούν οι χώρες νηολόγησης. 
Η Επιτροπή θα ήθελε να υπογραμμισθεί ότι οι ανωτέρω συστάσεις για τη 
βελτίωση της ασφάλειας των πλοίων καθώς και για την προστασία του 
θαλάσσιου περιβάλλοντος έχουν ιδιαίτερη σημασία για την αλιεία. Στο 
πλαίσιο της Κοινής Αλιευτικής Πολιτικής, η Επιτροπή θα λάβει 
συμπληρωματικά μέτρα για την επίτευξη των εν λόγω στόχων. Όσον αφορά 
ειδικότερα την διαρθρωτική πολιτική, η Επιτροπή θα παράσχει την 
αναγκαία προτεραιότητα σε έργα που αυξάνουν την ασφάλεια επί του 
πλοίου στους αλιευτικούς στόλους. 
6) ΒΥΘΟΚΟΡΗΣΗ (5.2.11) 
Η Επιτροπή αναγνωρίζει ότι τα προγράμματα βυθοκορήσεως μπορούν να 
βελτιώσουν τις δυνατότητες των λιμένων. Επίσης ότι οι εν λόγω 
βελτιώσεις μπορεί να έχουν ιδιαίτερη σημασία για τους μικρού και 
μεσαίου μεγέθους λιμένες και ότι οι εν λόγω λιμένες ενδέχεται να 
συμβάλουν σημαντικά στην ανάπτυξη της ναυσιπλοΐας μικρών αποστάσεων, 
τηρουμένων απολύτως των αρχών της επικουρικότητας. Η Επιτροπή είναι 
έτοιμη να εξετάσει το ζήτημα με τα κράτη μέλη και με τους περί 
λιμένων εμπειρογνώμονες τους στην Ομάδα των Κρατών Μελών για τους 
Λιμένες και τις θαλάσσιες Μεταφορές. Η τυχόν χρήση κοινοτικών πόρων 
για την εν προκειμένω στήριξη προγραμμάτων βυθοκορήσεως, θα έπρεπε 
να εξεταστεί στο πλαίσιο των προτεινόμενων ναυτιλιακών κατευθυντήριων 
γραμμών και των συμπερασμάτων στα οποία θα μπορούσαν να καταλήξουν 
σχετικά με τα ζητήματα ανταγωνισμού. 
7) ΧΑΡΤΕΣ (5.2.12) 
Η Επιτροπή θα εξετάσει, σε συνεργασία με τις βιομηχανίες εξόρυξης 
πετρελαίου και αερίου ανοικτής θαλάσσης καθώς και με την αλιευτική 
βιομηχανία και με τα κράτη μέλη, τη δυνατότητα εγκατάστασης 
συστήματος πληροφοριών σε κοινοτικό επίπεδο, για τα είδη εξοπλισμού 
και τα άλλα εμπόδια που κείνται στον βυθό της θάλασσας. 
8) ΗΛΕΚΤΡΟΝΙΚΗ ΑΝΤΑΛΛΑΓΗ ΔΕΔΟΜΕΝΩΝ 85.2.13) 
Η Επιτροπή αναγνωρίζει ότι η Ηλεκτρονική Ανταλλαγή Δεδομένων (EDI) θα 
διαδραματίσει σημαντικό ρόλο στη βελτίωση της αποδοτικότητας των 
λιμένων και των ναυτιλιακών δραστηριοτήτων, όπως επίσης και της 
θέσεως τους στη μεταφορική άλυσο. Με το σκεπτικό αυτό προσέθεσε το 
θέμα στην ημερήσια διάταξη των συνεδριάσεων με την Ομάδα Εργασίας των 
Λιμένων, στην οποία αντιπροσωπεύονται οι περισσότεροι από τους 
κυριότερους ευρωπαϊκούς λιμένες. Προτίθεται δε να εξετάσει με τους 
περί λιμένων εμπειρογνώμονες τους προσφορότερους τρόπους προαγωγής 
της ανάπτυξης της EDI στον τομέα των ναυτιλιακών δραστηριοτήτων. 
Η δομή για την ανάπτυξη της EDI και τη σύνταξη τυποποιημένων 
μηνυμ^ιων υπάρχει ήδη, και αυτό μέσω του Διοικητικού Συμβουλίου του 
EDIFACT των Ηνωμένων Εθνών. Τυποποιημένα μηνύματα EDΙ για τον τομέα 
των ναυτιλιακών δραστηριοτήτων έχουν ήδη αναπτυχθεί από μικρή ομάδα 
πλοιοκτητών και επιχειρήσεων που ασκούν δραστηριότητες σε τερματικούς 
σταθμούς, στη Βορειοδυτική Ευρώπη. 
9) ΕΡΕΥΝΑ ΚΑΙ ΑΝΑΠΤΥΞΗ ΓΙΑ ΤΙΣ ΘΑΛΑΣΣΙΕΣ ΤΕΧΝΟΛΟΓΙΕΣ (5.3.2, 5.3.3, 5.3.10 
και 5.3.11). 
Το Forum αναγνώρισε την αναγκαιότητα μιας ευρείας προσεγγίσεως των 
κοινοτικών και εθνικών πολιτικών έρευνας και ανάπτυξης που θα 
προωθούσε τα συμφέροντα - και ειδικότερα την ανταγωνιστικότητα - των 
- 10 -
βιομηχανιών θαλάσσης. Ορισμένες από τις ενέργειες Ε&Α που 
απαιτούνται για τη στήριξη των βιομηχανιών θαλάσσης την επόμενη 
χιλιετία είναι κοινές σε πολλούς από τους τομείς της αγοράς και 
μπορούν να θεωρηθούν ως κοινός παρονομαστής των βιομηχανιών θαλάσσης 
και άλλων βιομηχανιών. Η ικανοποίηση πολλών από τα αιτήματα του 
Forum απαιτεί ερευνητικές ενέργειες με βραχυπρόθεσμα και μεσοπρόθεσμα 
αποτελέσματα που θα επηρέαζαν τη λήψη αποφάσεων. 
Στην ανακοίνωση της για το Τέταρτο Πρόγραμμα-Πλαίσιο4, η Επιτροπή 
έχει ήδη αναγνωρίσει τη σημασία της έρευνας των βιομηχανιών θαλάσσης 
στα εν λόγω προγράμματα, όπου θα δοθεί ιδιαίτερη προσοχή στις 
καινοτόμους τεχνολογίες και σε μια κοινή οργανωτική προσέγγιση που θα 
βελτιώσει τη συμπληρωματικότητα, την αποδοτικότητα και ποιότητα των 
παρεχόμενων υπηρεσιών σε όλους τους τρόπους μεταφοράς, προσαρμοσμένες 
στις ανάγκες ενός ολοκληρωμένου συστήματος μεταφοράς και διανομής. 
Αυτό περιλαμβάνει την ανάπτυξη και ολοκλήρωση συστημάτων τηλεματικής 
που να συνδέουν τους διάφορους τρόπους μεταφορών, ώστε να 
εξασφαλισθεί η βελτίωση της λειτουργίας του συστήματος μεταφορών, η 
διασύνδεση και διαλειτουργικότητά τους. Τα συστήματα αυτά θα 
καλύπτουν πλευρές όπως ο δυναμικός έλεγχος της διακίνησης, 
συμπεριλαμβανομένων των πλοίων και της διαχείρισης της διακίνησης με 
συνδυασμό μέσων μεταφοράς, η υλικοτεχνική οργάνωση, η παρακολούθηση 
και οι επικοινωνίες για προηγμένα συστήματα δημόσιας μεταφοράς. 
Το Τέταρτο Πρόγραμμα-Πλαίσιο περιλαμβάνει επίσης ειδικές 
δραστηριότητες για τη διάδοση και βελτιστοποίηση των αποτελεσμάτων 
των εν εξελίξει κοινοτικών δραστηριοτήτων ΕΤΑ, ιδίως στο πλαίσιο 
προγραμμάτων όπως τα BRITE/EuRam (π.χ. σχεδιασμός πλοίων, 
υδροδυναμική, συστήματα CAD/CAM), ESPRIT (π.χ. CIM, έμπειρα συστήματα 
για τις ναυτικές δραστηριότητες), EURET (π.χ. πλοία υψηλής 
τεχνολογίας με μειωμένο πλήρωμα, Ανθρώπινοι Παράγοντες), DRIVE (π.χ. 
προηγμένες τεχνολογίες πληροφοριών και επικοινωνίες για τις 
μεταφορές) και στο πλαίσιο του COST (π.χ. δραστηριότητες προσομοίωσης 
θαλασσίων μεταφορών, συστημάτων διακίνησης με τη βοήθεια οχημάτων -
VTS, και EUREKA), δημιουργώντας τη βάση για την αποτελεσματική 
χρησιμοποίηση των τεχνολογιών αιχμής από τις βιομηχανίες θαλάσσης. 
Στο πλαίσιο του Τέταρτου Προγράμματος-Πλαισίου θα μπορούσαν να 
προγραμματισθούν ερευνητικές ενέργειες στο πλαίσιο των συστάσεων της 
βιομηχανίας για έρευνα, όπως : 
* Συστήματα Ταχέων Υδατικών Μεταφορών (Λειτουργία Δικτύου 
Αποδοτικών, Ασφαλών και Ταχέων Μεταφορών θαλάσσιων 
Διαδρομών Μικρών Αποστάσεων/Λιμένων/Εσωτερικών Πλωτών Οδών) 
* Προστασία του Περιβάλλοντος 
* Ανταγωνιστικό Ευρονηολόγιο (Euro-Ship) 
Στο πλαίσιο της προετοιμασίας των ειδικών ερευνητικών έργων για τις 
Υδατικές Μεταφορές που προβλέπονται από το Τέταρτο Πρόγραμμα-Πλαίσιο, 
οι υπηρεσίες της Επιτροπής χαιρετίζουν τις συστάσεις του Forum ως 
σημαντική συμβολή στη διαμόρφωση αιτημάτων "εκ των κάτω προς τα άνω". 
Οι υπηρεσίες της Επιτροπής θεωρούν τις συστάσεις του Forum ως 
σημαντική συμβολή στη διαμόρφωση απαιτήσεων "εκ των κάτω προς τα άνω" 
για την τελική τεχνική περιγραφή των βασικών θεμάτων και την 
ενσωμάτωση τους σε συγκεκριμένα προγράμματα ΕΤΑ. 
4> C0M(92) 406 τελικό, 9 Οκτωβρίου 1992 
- 11 -
10) ΘΑΛΑΣΣΙΟΙ ΠΟΡΟΙ (5.3.6, 5.3.7, 5.3.8 και 5.3.9) 
Η σπουδαιότητα που αποδίδεται στην εκμετάλλευση των θαλασσίων πόρων, 
συμπεριλαμβανομένων των ζώντων, ορυκτών και ενεργειακών πόρων, 
υπογραμμίζει τη σημασία της επεξεργασίας και εφαρμογής μιας μέσο -
και μακροπρόθεσμης στρατηγικής, ώστε να διαμορφωθούν οι προϋποθέσεις 
ενός επιτυχούς ανταγωνισμού στις παραδοσιακές και βραδέως 
δημιουργούμενες αγορές και την ανάγκη της προαγωγής μιας αποδοτικής 
διευρωπαϊκής συνεργασίας μεταξύ των ενδιαφερομένων κλάδων και τομέων, 
προκειμένου να εδραιωθεί μιά ισόρροπη σχέση εκμετάλλευσης 
διατήρησης. 
Όπως περιεγράφη ανωτέρω, οι "βασικοί τομείς" του 4ου Προγράμματος 
Πλαισίου περιλαμβάνουν θέματα όπως "Αλιεία και Υδατοκαλλιέργεια", 
"Καινοτόμοι Τεχνολογίες και Υποδομή για την Έρευνα της θάλασσας και 
των Πόλων" και "Ηλεκτρισμός και θερμότητα από Ανανεώσιμες Πηγές", τα 
οποία δημιουργούν τις προϋποθέσεις μιας ολοκληρωμένης προσέγγισης για 
την αντιμετώπιση της συνθετότητας της συνολικής διάστασης των 
δραστηριοτήτων θαλάσσης. 
Οι "βασικοί τομείς" διαλαμβάνουν θέματα τεχνολογικής ανάπτυξης με 
στόχο την αειφόρο και ισόρροπη εκμετάλλευση των αλιευμάτων και 
υδατοκαλλιεργειών, των περιγραφών, πρόβλεψη της εξέλιξης και 
προστασία του θαλάσσιου περιβάλλοντος και θέματα ανάπτυξης δομικών 
μερών και συστημάτων που περιορίζουν την εξάρτηση απο τις συμβατικές 
ενεργειακές πηγές μέσω της ενθάρρυνσης της χρήσεως ανανεώσιμων πηγών 
ενέργειας. Ειδικότερα, το πλαίσιο αυτό δραστηριοτήτων θα μπορούσε να 
παράσχει τη δυνατότητα ανταπόκρισης στην απαίτηση στηρίξεως ενός 
έργου επιδείξεως για τον έλεγχο της βιωσιμότητας της Ωκεανικής 
θερμικής Ενεργειακής Μετατροπής, όπως συνιστά το Forum. 
Προβλέπεται η αξιοποίηση των διαφόρων τύπων δραστηριοτήτων που 
προαναφέρθηκαν, καθώς και σχετικών εργασιών που διεκπεραιώνονται στο 
πλαίσιο των δραστηριοτήτων MAST, AIR και EUREKA. 
11) ΑΣΦΑΛΕΙΑ (5.3.3 και 5.3.11) 
Η επίδραση των τεχνικών φόρτωσης στην ασφάλεια, και ειδικότερα στην 
ασφάλεια των πλοίων μεταφοράς χύδην φορτίων θα θίγεται επίσης στην 
ανακοίνωση της Επιτροπής για την θαλάσσια ασφάλεια. Η Επιτροπή 
προτίθεται να προτείνει μέτρα για την αποτελεσματική εφαρμογή, εκ 
μέρους όλων των κρατών μελών, του Ψηφίσματος Α 713 (17) του Διεθνούς 
Οργανισμού Ναυτιλίας για την ασφάλεια των πλοίων που μεταφέρουν ξηρά 
φορτία χύδην. 
Η δυνατότητα χρήσεως τεχνολογίας Ηλεκτρονικής Ανταλλαγής Δεδομένων 
(EDI) στις μεταφορές επικίνδυνων ή ρυπογόνων φορτίων θεωρείται ως 
αναπόσπαστο μέρος της πρότασης για οδηγία του Συμβουλίου σχετικά με 
σύστημα αναφοράς για πλοία με προορισμό κοινοτικούς λιμένες και που 
μεταφέρουν επικίνδυνα ή ρυπογόνα φορτία. Η πρόταση αυτή 
περιλαμβάνεται στην ημερήσια διάταξη της επόμενης συνόδου Συμβουλίου 
των Υπουργών Μεταφορών. 
12) ΟΡΓΑΝΩΤΙΚΕΣ ΠΛΕΥΡΕΣ (5.4) 
12α) ΕΠΙΤΡΟΠΗ (PANEL) ΥΨΗΛΟΥ ΕΠΙΠΕΔΟΥ 
Αιτήσει των βιομηχανιών θαλάσσης, η Επιτροπή έχει ήδη συστήσει 
Επιτροπή (PANEL) Υψηλού Επιπέδου προκειμένου: 
- 12 -
να αξιολογήσει τα αποτελέσματα και τις συστάσεις του FORUM 
να μεταφέρει στις βιομηχανίες θαλάσσης τις αντιδράσεις του 
Συμβουλίου στην έκθεση του Forum και τις εν συνεχεία ενέργειες 
της Επιτροπής 
να αρχίσει τη συζήτηση για την αναγκαιότητα και τη σκοπιμότητα 
μιας μόνιμης δομής η οποία, υπο το φως των τυχόν αποθεμάτων των 
μελλοντικών δραστηριοτήτων του Forum και των επιτροπών που 
ενδεχομένως θα συσταθούν, θα προβεί σε συστάσεις επι θεμάτων 
κοινού ενδιαφέροντος και θα εξασφαλίσει, πέραν των άλλων 
διαλόγων, μία δ ι επαφή για τα θέματα αυτά με τις Κυβερνήσεις και 
τα κοινοτικά όργανα. 
12β) Το FORUM 
Η Επιτροπή θα συγκαλεί άπαξ ετησίως σύνοδο του Forum προκειμένου να 
συζητηθούν και να ληφθούν αποφάσεις σε θέματα μείζονος ενδιαφέροντος 
για τις βιομηχανίες θαλάσσης. Η επόμενη σύνοδος θα πραγματοποιηθεί 
πριν απο το θέρος του 1993. 
UJ. ΣΥΜΠΕΡΑΣΜΑΤΑ 
1. To Forum συνέβαλε στην καλύτερη κατανόηση μεταξύ των διαφόρων 
βιομηχανιών θαλάσσης, εμπορικών ενώσεων, της ερευνητικής κοινότητας, 
των κρατών μελών, των σκανδιναβικών χωρών της ΕΖΕΣ και της Επιτροπής. 
Αυτό αναμένεται να οδηγήσει στον καλύτερο συντονισμό προσπαθειών 
μεταξύ του πολιτικού κόσμου και των ενδιαφερομένων βιομηχανιών. 
2. Η λήψη περαιτέρω μέτρων απο τα ενδιαφερόμενα μέρη, όπως αναφέρονται 
ανωτέρω, αναγνωρίζεται ως κατάλληλη για την ενίσχυση της 
ανταγωνιστικότητας των βιομηχανιών θαλάσσης. 
3. Η Επιτροπή προσδοκά ότι, με πρωτοβουλία των βιομηχανιών, η συνεργασία 
τους θα αναπτυχθεί μέσω σειράς διαύλων όπως οι επιτροπές (panels) και 
οι ad hoc συνεδριάσεις. 
4. Η Επιτροπή 
καλεί το Συμβούλιο να εγκρίνει τις κατευθυντήριες αυτές γραμμές 
και τα προτεινόμενα βήματα για την περαιτέρω ενίσχυση της 
ανταγωνιστικότητας των βιομηχανιών θαλάσσης, 
προτίθεται να απευθύνει, προς ενημέρωση, την παρούσα ανακοίνωση 
στο Ευρωπαϊκό Κοινοβούλιο και την Οικονομική και Κοινωνική 
Επιτροπή, 
ζητεί απο τα εν λόγω Όργανα να συνεργαστούν, στο πλαίσιο των 
αρμοδιοτήτων τους, στην υλοποίηση των εν λόγω πρωτοβουλιών και 
βημάτων. 
- 14 -
TLrtMA 5. ΣΥΣΤΑΣΕΙΣ 
5.1. Ας σημειωθεί ότι οι συστάσεις που αναφέρονται στο παρόν τμήμα της 
εκθέσεως δεν περιλαμβάνουν όλες τις συστάσεις που θα επιθυμούσαν να 
διατυπώσουν οι αντιπροσωπευόμενες στο Forum βιομηχανίες, θεωρούμε 
σημαντική την εκ μέρους της Επιτροπής και των κρατών μελών χρήση των 
εκθέσεων των Ομάδων Εργασίας ως βοήθημα για την κατανόηση των 
συμφερόντων των ενδιαφερομένων βιομηχανιών. Το παρόν τμήμα του εν 
λόγω μέρους της εκθέσεως διαλαμβάνει, ειδικότερα, τις πλευρές που 
συζητήθηκαν σε αυτό. 
5.2. Ζητήυατα πoλιτικήc 
5.2.1. Η Επιτροπή πρέπει να επιδιώξει, μέσω του ΟΟΣΑ και άλλων διεθνών 
Forum την επίτευξη μιας "έντιμης" και ανοικτής παγκόσμιας αγοράς 
για τις βιομηχανίες θαλάσσης (παράγραφος 2.5.5.). 
5.2.2. Οι βιομηχανίες της ναυτιλίας, της ναυπηγικής και της κατασκευής 
τεχνικού εξοπλισμού πρέπει να συγκροτήσουν, με τη βοήθεια 
Τραπεζών, μία επιτροπή (panel) για να συζητηθεί η δυνατότητα 
δημιουργίας Ευρωπαϊκού Ταμείου Εγγυήσεων σε εμπορική βάση και να 
υποβάλουν σχετική έκθεση σε επακόλουθη συνεδρίαση του Forum 
(3.1.3.). 
5.2.3. Η Επιτροπή πρέπει να εξετάσει τη δυνατότητα τροποποίησης των 
προτάσεων της για το EUROS ώστε να περιληφθούν διατάξεις για 
ευέλικτο φορολογικό καθεστώς· λόγου χάριν : 
i) να διευρυνθεί η υπάρχουσα πρόταση της για τη φορολόγηση των 
ναυτικών ώστε να περιληφθούν διατάξεις κοινοτικής ασφαλίσεως, 
Μ) να περιληφθούν διατάξεις για ευέλικτο καθεστώς αποσβέσεως και/ή 
άλλες διατάξεις για τη διευκόλυνση των επενδύσεων (παράγραφοι 
3.1.4 και 3.1.5). 
5.2.4. Η Επιτροπή, στις δραστηριότητες της για το πρόγραμμα δικτύου, 
πρέπει να λαμβάνει υπόψη την αναγκαιότητα της μη στρεβλώσεως ή 
παρεμποδίσεως του ανταγωνισμού μεταξύ λιμένων (3.2.4 (Μ)). 
5.2.5. Οι ενδιαφερόμενες οργανώσεις πλοιοκτητών και ναυλωτών πρέπει να 
συζητήσουν το ζήτημα της ευθύνης για τα αγαθά που ακολουθούν τις 
θαλάσσιες οδούς μικρών αποστάσεων Roll on - Roll off, ώστε να 
κριθεί η σκοπιμότητα τυχόν αλλαγών στις ακολουθούμενες πρακτικές 
(3.2.5 (i)). 
5 2.6. Η Επιτροπή και τα κράτη μέλη πρέπει να διατηρήσουν το 5ΐ3ΐαδ ααο 
όσον αφορά την εφαρμογή του ΦΠΑ και του ειδικού φόρου 
καταναλώσεως στα αγαθά (συμπεριλαμβανομένων των καταστημάτων των 
πλοίων) και των υπηρεσιών που παρέχονται σε πλοία που συνδέουν 
κοινοτικούς λιμένες, καθώς και στους ναύλους των επιβατών (3.2.5 
(Ι ί ί)). 
5.2.7. Η Επιτροπή και η Επιτροπή για το Κεντρικό Ρήνο πρέπει να 
επανεξετάσουν τους κανόνες ασφαλείας για το δίκτυο εσωτερικών 
πλωτών μεταφορών προκειμένου να διευκολυνθεί η χρήση του από τα 
ποντοπόρα πλοία (3.2.5 (ϊν)). 
5.2.8. Η Επιτροπή και τα κράτη μέλη πρέπει να εντείνουν τη χρήση ελέγχων 
στο κράτος ελλιμενισμού, στο πλαίσιο του Υπομνήματος των 
Παρισίων, προκειμένου να περιοριστεί η χρήση πλοίων που δεν 
συμμορφώνονται με τα διεθνή πρότυπα. Πρέπει να δημιουργηθεί 
σύστημα ανταλλαγής δεδομένων για τα εν λόγω πλοία (3.3.4 (ί)). 
5.2.9. Η Επιτροπή και τα κράτη μέλη πρέπει να στηρίξουν τις 
δραστηριότητες του Διεθνούς Οργανισμού Ναυτιλίας για την εφαρμογή 
προτύπων ασφαλείας και περιβαλλοντικών προτύπων στα υπάρχοντα 
πλοία, ιδίως μέσω ελέγχων στα κράτη ελλιμενισμού (3.3.2, 3.3.4). 
5.2.10. Η μελέτη για τις δυνητικές εμπορικές ροές που ενδέχεται να 
ενδιαφέρουν την ναυτιλία μικρών αποστάσεων, μελέτη που έχει ήδη 
δρομολογηθεί από την Επιτροπή, πρέπει να καλύψει - ή καλύτερα να 
επικεντρωθεί - στους παράγοντες που αποτρέπουν επί του παρόντος 
τη χρήση των θαλασσίων μεταφορών (παράγραφος 3.3.2). 
5.2.11. Η Επιτροπή πρέπει να εξετάσει, σε συνεργασία με τους 
αντιπροσώπους λιμένων τι χρειάζεται να γίνει, είτε εκ μέρους της 
είτε από τους ίδιους τους λιμένες, για να προωθηθούν βέλτιστα 
προγράμματα βυθοκορήσεως, ώστε να διευκολυνθεί η διασύνδεση 
μικρότερων λιμένων (παράγραφος 3.2.4 (ΐ)β). 
5.2.12. Η Επιτροπή πρέπει να εξετάσει από κοινού με τις βιομηχανίες 
πετρελαίου, φυσικού αερίου καθώς και τις αλιευτικές βιομηχανίες 
και τα κράτη μέλη, τη σύνταξη χαρτών, σε κοινοτική βάση, όπου θα 
εμφαίνονται οι εξοπλισμοί και άλλα εμπόδια που κείνται στο 
θαλάσσιο βυθό (παράγραφος 3.3.4 (ν)). 
5.2.13. Πρέπει να ενθαρρυνθεί η χρήση της Ηλεκτρονικής Ανταλλαγής 
Δεδομένων (χωρίς όμως να καταστεί υποχρεωτική) ιδίως με την 
ανάπτυξη τυποποιημένων μηνυμάτων Έ.0\ , κατά τρόπον ώστε να μην 
αποθαρρύνονται οι εμπορικές πρωτοβουλίες ή να εμποδίζονται οι 
επιχειρηματικοί φορείς που έχουν επενδύσει στην Ε0! από του να 
καρπωθούν τα επακόλουθα εμπορικά οφέλη. Προς το σκοπό αυτόν, η 
Επιτροπή, σε συνεργασία με τους αντιπροσώπους των κοινοτικών 
- 16 -
λιμένων, πρέπει να πειραματιστεί στη δημιουργία ενιαίου σημείου 
προσβάσεως EDI σε λιμένα (παράγραφος 3.7.2). 
5.3. Έοευνα 
5.3.1. Η κοινοτική ναυτιλιακή έρευνα πρέπει να ενισχυθεί και να συνδεθεί 
στενότερα με τους στόχους 
(i) της βελτίωσης της ανταγωνιστικότητας και καινοτόμου 
ικανότητας των διαφόρων βιομηχανιών θαλάσσης, 
(Μ) της μεγιστοποίησης της χρήσεως των θαλασσίων μεταφορών 
μικρών αποστάσεων, 
(Mi της στήριξης της ανάπτυξης των νέων βιομηχανιών που 
ασχολούνται με την εκμετάλλευση των θαλασσίων πόρων. 
5.3.2. Οι κύριοι γενικοί τομείς που πρέπει να περιληφθούν είναι οι 
τεχνολογίες μελετών τεχνικών έργων, οι προηγμένες τεχνολογίες 
παραγωγής, οι τεχνολογίες στηρίξεως βιομηχανικών υποδομών και η 
διάρκεια ζωής των προϊόντων (παράγραφος 3.5.1-3-5.4). 
5.3.3. Ειδικότερα, η Επιτροπή πρέπει να περιλάβει στο πρόγραμμα της 
ερευνητικές δραστηριότητες γύρω από : 
(Ι) τα μέσα αντιμετώπισης των περιβαλλοντικών προβλημάτων που 
προκαλούνται κατά τη φόρτωση και εκφόρτωση ορισμένων 
φορτίων (παράγραφος 3.2.4 (ί)α), 
(Μ) τα μέσα για τη μεγιστοποίηση των δυνατοτήτων ταχείας 
διεκπεραίωσης. Αυτό αφορά κυρίως βελτιώσεις στις μεθόδους 
χειρισμού των φορτίων και προσδέσεως καθώς και τα πλοία 
υψηλής ταχύτητας (παράγραφος 3.2.4 (ί)γ), 
(Mi) το κοινοτικό πρόγραμμα ερευνών πρέπει να περιλαμβάνει την 
επεξεργασία διαδικασιών δοκιμής εκπομπής καπνού και 
τοξικότητος του εξοπλισμού των πλοίων, και την ανάπτυξη ή 
προσαρμογή σε ναυτιλιακή χρήση των υλικών με καλό βαθμό 
πυραντοχής και χαμηλών επιπέδων εκπομπής καπνού και 
τοξικότητας (παράγραφος 3.3.4 (Mi)). 
5.3.4. Η ναυπηγική βιομηχανία πρέπει να εξετάσει την αναγκαιότητα 
περαιτέρω ερευνών στον τομέα του σχεδιασμού ασφαλών και 
φιλοπεριβαλλοντικών πλοίων (παράγραφος 3.3.4 (iv)). 
- 17 -
5.3.5. Η βιομηχανία πετρελαίου πρέπει να εξετάσει κατά πόσον είναι 
αναγκαία η ανάληψη ερευνητικών δραστηριοτήτων για τη βελτίωση των 
μέσων καθαρισμού των πετρελαιοκηλίδων (παράγραφος 3.3.4 (ν)). 
5.3.6. Οι βιομηχανίες υδατοκαλλιεργειών και κατασκευής τεχνικού 
εξοπλισμού πρέπει να εξετάσουν κατά πόσον είναι σκόπιμη η ανάληψη 
ερευνητικών δραστηριοτήτων για τη βελτίωση των μέσων 
παρακολούθησης και ελέγχου της ποιότητας των υδάτων και για την 
εξεύρεση άλλων μέσων περιβαλλοντικού ελέγχου των 
υδατοκαλλιεργειών. Οι βιομηχανίες υδατοκαλλιεργειών και 
ναυπηγικής πρέπει να εξετάσουν κατά πόσον είναι σκόπιμη η έρευνα 
σε μεθόδους παραγωγής ανοικτής θαλάσσης για τις υδατοκαλλιέργειες 
(παράγραφος 3.3.4 (vi)). 
5.3.7. Οι βιομηχανίες αλιείας, ναυπηγικής και θαλασσίου εξοπλισμού 
πρέπει να συζητήσουν με την Επιτροπή για τους τομείς όπου είναι 
απαραίτητη η ανάληψη ερευνητικών δραστηριοτήτων όσον αφορά τον 
σχεδιασμό των μελλοντικών αλιευτικών πλοίων και αλιευτικού 
εξοπλισμού (παράγραφος 3.4.1). 
5.3.8. Οι βιομηχανίες θαλάσσης και οι πρωτογενείς βιομηχανίες πρώτων 
υλών πρέπει να εξετάσουν την αναγκαιότητα ανάληψης ερευνητικών 
δραστηριοτήτων και τον προγραμματισμό τους από πλευράς χρόνου και 
κλίμακας ώστε να καλυφθούν οι μελλοντικές ανάγκες της εξόρυξης 
στο θαλάσσιο βυθό (παράγραφος 3.4.3). 
5.3.9. Η Επιτροπή πρέπει να εξετάσει τη δυνατότητα στήριξης ενός έργου 
επιδείξεως για να ελεγχθεί η βιωσιμότητα της μετατροπής της 
ωκεανικής θερμικής ενέργειας (παράγραφος 3.4.4). 
5.3.10. Πρέπει να συνεχισθεί και να επεκταθεί το υφιστάμενο πρόγραμμα 
EURET της Επιτροπής για την παρακολούθηση των φορτίων (παράγραφος 
3.2.5 (Μ)). 
5.3.11. Οι βιομηχανίες θαλάσσης και οι συναφείς βιομηχανίες πρέπει να 
εξετάσουν τη σκοπιμότητα της ανάληψης ερευνητικών δραστηριοτήτων 
για τη σύνδεση των υφιστάμενων συστημάτων Ανταλλαγής Ηλεκτρονικής 
Δεδομένων (EDI) (παράγραφος 3.7.3). 
5-4. Οργανωτικά θέυατα 
5.4.1. Πρέπει να συσταθούν επιτροπές (Panels) προκειμένου να προωθηθεί η 
εξέταση συγκεκριμένων προτάσεων. Στην αρχή, πρέπει να 
καλύπτονται 
(i) Οι θαλάσσιες μεταφορές μικρών αποστάσεων 
(Μ) Οι θαλάσσιοι πόροι 
(Mi) Η χρηματοδότηση των πλοίων 
- 18 -
Εν ευθέτω χρόνω πρέπει να εξεταστεί η σκοπιμότητα συστάσεως και 
άλλων επιτροπών (παράγραφος 4.2). 
5.4.2. Καλούμε την Επιτροπή να συγκαλεί, λόγου χάριν σε ετήσια βάση, 
συνόδους του Forum προκειμένου να συζητούνται ζητήματα μείζονος 
σημασίας για τις βιομηχανίες θαλάσσης (παράγραφος 4.2). 
5.4.3. Με στόχο τον καλύτερο συντονισμό της ναυτιλιακής έρευνας στην 
Κοινότητα, οι ενδιαφερόμενες βιομηχανίες πρέπει να συντάξουν 
έγγραφο για τα οφέλη και τις δυνατότητες της ανάπτυξης και του 
συντονισμού ερευνητικών συνιστωσών και προγραμμάτων σε κοινοτικό 
επίπεδο, με τη συμμετοχή των ενδιαφερομένων βιομηχανιών 
(παράγραφοι 3.5.4, 4.2). 
5.4.4. Οι βιομηχανίες που αντιπροσωπεύθηκαν στο Forum ζητούν απο τον 
Αντιπρόεδρο Bangemann και τον Επίτροπο Van Miert να συγκαλέσουν, 
στο αμέσως προσεχές μέλλον, μία επιτροπή (panel) υψηλού επιπέδου 
που θα συζητήσει τη μελλοντική εξέλιξη του Forum καθώς και την 
ανάγκη και τη δυνατότητα της δημιουργίας μίας μόνιμης δομής η 
οποία, υπο το φως των τυχόν νέων δεδομένων που θα προέκυπταν απο 
τις μελλοντικές δραστηριότητες του Forum και των τυχόν επιτροπών 
που θα συνιστούντο, θα διατυπώνει συστάσεις σε θέματα κοινού 
ενδιαφέροντος και θα αποτελεί, επι πλέον των άλλων διαλόγων, ένα 
σημείο επαφής με τις Κυβερνήσεις και τα κοινοτικά όργανα για τα 
ζητήματα αυτά (παράγραφος 4.3) 
ΔΗΜΟΣΙΟΝΟΜΙΚΟ ΔΕΛΤΙΟ 
Mépoc 1. AnuooiovouiKéc επιπτώσε^ 
1. Τίτλος της δράσης : μέτρα για τη βελτίωση της ανταγωνιστικότητας των 
βιομηχανιών θαλάσσης. 
2. Ενεχόμενα κονδύλια του προϋπολογισμού : 
Α2550 διασκέψεις, συνέδρια και συνεδριάσεις που οργανώνονται απο το 
όργανο 
Α250 συνεδριάσεις και προσκλήσεις εν γένει 
Α1178 τεχνική διοικητική συνδρομή σε διάφορες δραστηριότητες 
Α260 μελέτες και συμβουλευτικές δραστηριότητες 
Β5-411 δράσεις στον βιομηχανικό τομέα 
3. Περιγραφή της δράσης 
3.1. Ειδικοί στόχοι της δράσης : 
βελτίωση της ανταγωνιστικότητας των βιομηχανιών θαλάσσης 
3.2. Διάρκεια: 1993/94/95 με σταδιακή μείωση της συμμετοχής της 
Επιτροπής και παράλληλη ενίσχυση του ρόλου της βιομηχανίας. 
3.3. Πληθυσμιακές ομάδες που αφορά η δράση : διοικήσεις των κρατών 
μελών, βιομηχανίες θαλάσσης. 
4. Ταξινόμηση της δαπάνης ή των εσόδων 
4.1. Μη υποχρεωτικές δαπάνες 
4.2. Μη διαχωριζόμενες πιστώσεις 
4.3. Τύποι σκοπούμενων εσόδων - απουσία εσόδων 
5. Φύση των δαπανών ή των εσόδων 
5.1. Επιχορήγηση κατά 100% : μηδέν 
'le?· 
Méooe 3 : Ανάλυση KOOTOOC - Q<rè\QVÇ 
Στόχοs και συνέπεια με τον δημοσιονομικό προγραμματισμό 
1.1. Ειδικός(οί) στόχος(οι) της προτεινόμενης δράσεως: 
- βελτίωση της ανταγωνιστικότητας των βιομηχανιών θαλάσσης 
- διάρκεια : 1993/94/95 
- επικουρικότητα: 
το Forum περιλαμβάνει τη βιομηχανία, τα Κράτη μέλη και την 
Επιτροπή. Προβλέπεται η σταδιακή ενίσχυση του ρόλου της 
βιομηχανίας και, ως εκ τούτου, θα βαίνει φθίνουσα η συμμετοχή 
της Επιτροπής και των Κρατών μελών στο Forum, και θα 
καθίσταται έμμεση. 
1.2. Προβλέπεται η δράση στον δημοσιονομικό προγραμματισμό της ΓΔ 
για τα υπόψη έτη; ΝΑΙ 
1.3. Αναφέρετε σε ποιόν γενικότερο στόχο του δημοσιονομικού 
προγραμματισμού της ΓΔ υπάγεται ο στόχος της προτεινόμενης 
δράσεως. 
- ολοκλήρωση της εσωτερικής αγοράς 
- βελτίωση της ανταγωνιστικότητας της κοινοτικής 
βιομηχανίας θαλάσσης. 
Αιτιολόγηση της δράσεως 
α) κόστος : η οργάνωση ενός forum αποτελεί τον 
αποτελεσματικότερο και οικονομικότερο τρόπο για τη διατύπωση 
των απόψεων των διαφόρων οικονομικών φορέων και των 
αντιπροσώπων των κρατών μελών. 
β) δευτερογενείς συνέπειες (επιπτώσεις πέραν του(των) 
ειδικού(ων) στόχου(ων)) πολλαπλασιαστικά αποτελέσματα του 
διαλόγου μεταξύ των ενδιαφερομένων μερών. 
γ) πολλαπλασιαστικά αποτελέσματα (ικανότητα κινητοποίησης και 
άλλων πηγών χρηματοδότησης) η βιομηχανία καλείται να 
αναλάβει σταδιακά το κόστος της πρωτοβουλίας αυτής. 
3. Παρακολούθηση και αξιολόγηση της δράσης 
3.1 Επιλογή δεικτών επιδόσεως σταδιακή ενίσχυση του ρόλου της 
βιομηχανίας. 
3.2 Προβλεπόμενες ρυθμίσεις για τις αξιολογήσεις και περιοδικότητα 
των αξιολογήσεων ανάλυση, εκ μέρους των υπηρεσιών της 
Επιτροπής, των συμπερασμάτων της εν ολομέλεια συνεδριάσεως του 
Forum που προβλέπεται να πραγματοποιηθεί στα μέσα του 1993 και το 
επόμενο έτος. 
3.3 Κυριότεροι παράγοντες αβεβαιότητας που μπορούν να επηρεάσουν τα 
αποτελέσματα της δράσεως : ΟΥΔΕΙΣ. 
Δημοσιονομικές επιπτώσεις στις πιστώσεις παρέμβασης (μέρος Β του 
προϋπολογισμού) 
B-54H Δράσεις OTQV βιομηχανικό τρμέα 
μελέτες σχετικά με τη βιομηχανική ανταγωνιστικότητα και τις 
τεχνολογικές εξελίξεις. 
50.000 20.000 lâââ 
Μέρος 2; Διοικητικές δςπτάγες 
(Tunua Α του ποοϋπολονιουού 
Η προτεινόμενη δράση συνεπάγεται αύξηση του μονίμου προσωπικού της 
Επιτροπής; ΟΧΙ 
Ύψος των δαπανών λειτουργίας και προσωπικού 
πρόταση για δράση και τρόπος υπολογισμού. που συνεπάγεται 
1993 19_9_4 1995 
Α178 τεχνική διοικητική ατήοιΣη 
των διαΦόοων δραστηριοτήτων 
Γραμματεία 
(1 άτομο/έτος 93:0,5 το 94) 
Εξωτερική παροχή υπηρεσιών 
(ισοδύναμο:0,5 άτομο/1 έτος) 
κατηγορία Α εμπειρογνώμων 
σε θέματα που αφορούν τις 
βιομηχανίες θαλάσσης 50.000 25.000 
40.000 20.000 
Α250 συνεδριάσει ευπειροννωιιόνων 
15 το 1993) 
6 το 1994) των 650 ECU 9.750 3.900 
Α2550 οργάνωση διασκέΦεων 
(1 σύνοδος εν ολομέλεια ετησίως) 
*2 αντιπρόσωποι ανα κράτος μέλος 
(24 Χ 483 ECU) 11.600 11.600 11.600 
*εμπειρογνώμονες (πανεπιστήμια 
και μη κυβερνητικές προσωπικότητες) 
(5 Χ 650 ECU) 3.250 3.250 3.250 
Α260 υελέτεο και συυθουλευτικέο 
δραστηριότητες 
συνδεόμενες με τις δραστηριότητες 
των "επιτροπών" (panels) 30.000 10.000 
22. -
ΕΠΙΠΤΩΣΕΙΣ ΣΤΙΣ ΜΙΚΡΕΣ ΕΠΙΧΕΙΡΗΣΕΙΣ 
Τα ^τ\ματα που περιγράφονται στην παρούσα ανακοίνωση θα έχουν ευνοϊκές 
επιπτώσεις στις βιομηχανίες θαλάσσης. Ως εκ τούτου θα ωφελήσουν τις MME 
στους εν λόγω τομείς. 
ISSN 0254-1483 
490 τελικό 
ΕΓΓΡΑΦΑ 
GR 08 
Αρι.15. καταλόγου : CB-CQ-92-514-GR-C 
ISBN 92-77-49729-7 
Υπηρεσία Επισήμων Εκδόσεων των Ευρωπαϊκών Κοινοτήτων 
L-2985 Luxembourg